Karasburg

Karasburg is toun in the Karas Region o soothren Namibie an the destrict caipital o the  Karasburg electoral constituency. It lies at the hert o the soothren Namibian sheep farmin industry.

 Location 
Thare are three main routes that lead intae Karasburg. Frae Grünau in the Wast, Onseepkans in the Sooth an the B3 main road that leads tae the Sooth African border in the East. The toun lies 710 km sooth o Windhoek, 862 km North o Cape Toun an 110 km Wast o the Ariamsvlei border post. Karasburg is the ae relatively lairge toun sooth o Keetmanshoop in Namibie.

 Economy 
Karasburg's main industry is sheep farmin, but it is an' a' an important truck stap for transport vehicles streamin intae Namibie frae the Sooth African border. The toun supports several massive farms in the aurie. The toun an aa haes its awn airport Karasburg Airport: (IATA:KAS) which is uised mainly for licht aircraft or as an emergency landin strip for lairger planes. Karasburg haes the busiest train station in Soothren Namibie an is an aa the last significant stap afore Upington. Bondels Dam, biggit in 1959, lies 7 km wast o the toun.

Karasburg wis doungradit tae "toun" status in 2010.

 Climate 
Karasburg haes an extreme climate maist times o the year wi temperatures risin tae 48 degrees celsius in the rainy saison an droppin tae 2 degrees in the dry saison. Law rainfall is seen in this region, but the rains uisually come in early Januar an leave as late as early Aprile, dependin on the previous saison's naitur.

 Wildlife 
The Karasburg region hosts a variety o lairge tae smaw gemme, rangin frae Kudu an Springbok tae Duiker, Klipspringer, Steenbok, Jackal an Caracal. The Kudu are abundant amang the 'koppies' an roam free, leaping ower ony fence that mey come in thair wey whauras the Springbok on the ither haund are bound tae single encampments, acause thay lack the suppleness an lenth tae jump ower fences. Caracals are widely huntit doun bi fairmers, acause thay prey on the lambs o sheep. Gemsbuck are an' a' widely scattered athort the region in addition tae Zebra an Red Hartebeest.

 See an aa 
 Railway stations in Namibie

 References 



Category:Touns in Namibie
Category:Populatit places in ǁKaras